Η ψυχοθεραπεία δε χρειάζεται να είναι μακροπρόθεσμη για να είναι και αποτελεσματική. Η Γνωσιακή Συμπεριφορική Θεραπεία είναι εστιασμένη στο παρόν, διαρκεί σχετικά περιορισμένο χρονικό διάστημα και επικεντρώνεται κυρίως στην επίλυση προβλημάτων στο εδώ και τώρα. Πάντα, όμως, η διάρκεια μίας θεραπείας έχει να κάνει με το είδος και τη φύση των προβλημάτων, με την ένταση των συμπτωμάτων και με την ταχύτητα αλλαγής του θεραπευόμενου. Το άτομο δε δεσμεύεται με κάποιο τρόπο να κάνει ψυχοθεραπεία για κάποιο συγκεκριμένο διάστημα, αντίθετα είναι στη δική του επιλογή να διακόψει όποτε το επιθυμήσει.